laion/Wikipedia-Exotic huggingface dataset:
ল্য কাপিতাল ও ভাঁতে-উ্যনিয়েম সিয়েক্‌ল

ল্য কাপিতাল ও ভাঁতে-উ্যনিয়েম সিয়েক্‌ল (ফরাসি: Le Capital au XXIe siècle; বাংলা অর্থ "একবিংশ শতাব্দীতে পুঁজি") ফরাসি অর্থনীতিবিদ তোমা পিকেতি রচিত ও ২০১৩ সালে ফরাসি ভাষায় প্রকাশিত একটি ঐতিহাসিক অর্থনৈতিক গ্রন্থ। এটিকে পরবর্তীতে ২০১৪ সালে ইংরেজি ভাষায় অনুবাদ করা হয়, যার নাম ক্যাপিটাল ইন দ্য টুয়েন্টি-ফার্স্ট সেঞ্চুরি (Capital in the Twenty-First Century)। এই গ্রন্থটিতে পিকেতি ১৮শ শতক থেকে ইউরোপ মহাদেশে ও মার্কিন যুক্তরাষ্ট্রে বিদ্যমান অর্থনৈতিক বৈষম্য নিয়ে তাঁর গবেষণার সারমর্ম প্রকাশ করেছেন। বইটির মূল প্রতিপাদ্য হল এই যে যখন দীর্ঘ মেয়াদে পুঁজির উপর প্রতিদানের হার r অর্থনৈতিক প্রবৃদ্ধির হার g-এর চেয়ে বেশি হয়, তার পরিণামে সম্পদের পুঞ্জীভবন ঘটে এবং সম্পদের এই বৈষম্য সামাজিক ও অর্থনৈতিক অস্থিতিশীলতার সৃষ্টি করে। পিকেতি এর সমাধান হিসেবে সম্পদের উপরে একটি সামগ্রিক প্রগতিশীল বা উর্ধ্বগতিশীল কর ব্যবস্থা প্রস্তাব করেছেন, যা বৈষম্য হ্রাস করতে সাহায্য করতে পারে এবং একটি অতিক্ষুদ্র সংখ্যালঘু গোষ্ঠীর কাছে বিপুল পরিমাণ সম্পদ কুক্ষিগত হওয়া এড়ানো যায়। ২০১৪ - Financial Times and McKinsey Business Book of the Year Award ২০১৪ - National Book Critics Circle Award (General Nonfiction) finalist Le Capital au XXIe siècle, Éditions du Seuil, Paris, 2013, আইএসবিএন ৯৭৮-২০২১০৮২২৮৯ (ফরাসি) Capital in the Twenty-First Century, Harvard University Press, 2014, আইএসবিএন ৯৭৮-০৬৭৪৪৩০০০৬ কাপিতাল এ ইদেওলোজি, একই বিষয়ে পিকেতি রচিত উত্তরসূরী গ্রন্থ (২০১৯ সালে প্রকাশিত) পুঁজিবাদের সমালোচনা সোনায় মোড়ানো যুগ (Gilded Age), ঊনবিংশ শতাব্দীর দ্বিতীয়ার্ধে মার্কিন যুক্তরাষ্ট্রের অভাবনীয় অর্থনৈতিক প্রবৃদ্ধির যুগ প্রগ্রেস অ্যান্ড পভার্টি ("অগ্রগতি ও দারিদ্র্য") "Piketty's Capital: An Economist's Inequality Ideas Are All the Rage" by Megan McArdle, Bloomberg Businessweek, May 29, 2014 Andrew Hill (১১ নভেম্বর ২০১৪)। "Thomas Piketty's 'Capital' wins Business Book of the Year"। Financial Times। সংগ্রহের তারিখ নভেম্বর ১২, ২০১৪।  "National Book Critics Circle Announces Finalists for Publishing Year 2014"। National Book Critics Circle। জানুয়ারি ১৯, ২০১৫। জানুয়ারি ২২, ২০১৫ তারিখে মূল থেকে আর্কাইভ করা। সংগ্রহের তারিখ জানুয়ারি ২৯, ২০১৫।  The book's official website Text from Introduction to Capital in the Twenty-First Century All the raw data from the book ওয়েব্যাক মেশিনে আর্কাইভকৃত ২২ অক্টোবর ২০১৪ তারিখে ইউটিউবে Newsnight's explainer about Capital on BBC Newsnight (3:10) ইউটিউবে Video of Thomas Piketty describing Capital in the Twenty-First Century ইউটিউবে Piketty's talk about Capital in the Twenty-First Century at TED in Berlin in June 2014. A handy summary of the book with six charts by John Cassidy 3 Business Best-Sellers Show Inequality Is Now The Hot Topic. NPR, December 19, 2014.
তৃতীয় রুদ্রসিংহ

তৃতীয় রুদ্রসিংহ অন্তিম পশ্চিমী ক্ষত্রপ শাসক ছিলেন। গুপ্ত সম্রাট দ্বিতীয় চন্দ্রগুপ্ত তাকে হত্যা করে পশ্চিমী ক্ষত্রপ রাজ্যেকে গুপ্ত সাম্রাজ্যের অন্তর্ভুক্ত করেন। ১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত নাট্যদর্পণ নামক একটি সংস্কৃত গ্রন্থ থেকে বিশাখদত্ত রচিত দেবীচন্দ্রগুপ্ত নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত শৃঙ্গারপ্রকাশ ও সরস্বতীকণ্ঠাভরণ নামক দুইটি গ্রন্থ থেকে দেবীচন্দ্রগুপ্ত নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত হর্ষচরিতের একটি ছোট টীকা থেকে দেবীচন্দ্রগুপ্ত নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে দেবীচন্দ্রগুপ্ত নাটকের বক্তব্য বোঝা সম্ভব হয়েছে। দেবীচন্দ্রগুপ্ত নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন। যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে মহাদেবী ধ্রুবদেবী এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে। Agrawal, Ashvini (১৯৮৯)। Rise and fall of the imperial Guptas। Motilal Banarsidass। আইএসবিএন 978-81-208-0592-7। সংগ্রহের তারিখ ২৯ অক্টোবর ২০১২।  Mahajan, V.D. (1960, reprint 2007) Ancient India, New Delhi: S. Chand, আইএসবিএন ৮১-২১৯-০৮৮৭-৬, p.467 Jain, Kailash Chand। "Malwa Through the Ages, from the Earliest Times to 1305 A.D (Google eBook)"। https://books.google.co.in। Motilal Banarsidass। সংগ্রহের তারিখ ২৬ জানুয়ারি ২০১৫।  |ওয়েবসাইট= এ বহিঃসংযোগ দেয়া (সাহায্য) Vasubandhu, Stefan Anacker। "Seven Works of Vasubandhu, the Buddhist Psychological Doctor (Google eBook)"। https://books.google.co.in। Motilal Banarsidass। সংগ্রহের তারিখ ২৬ জানুয়ারি ২০১৫।  |ওয়েবসাইট= এ বহিঃসংযোগ দেয়া (সাহায্য) Sharma, Tej Ram। "A Political History of the Imperial Guptas: From Gupta to Skandagupta"। https://books.google.co.in। Concept Publishing Company। সংগ্রহের তারিখ ২৬ জানুয়ারি ২০১৫।  |ওয়েবসাইট= এ বহিঃসংযোগ দেয়া (সাহায্য) "Mnaabr"। http://mnaabr.com/vb/showthread.php?p=106233।  |ওয়েবসাইট= এ বহিঃসংযোগ দেয়া (সাহায্য)
কাট্টলী নুরুল হক চৌধুরী উচ্চ বিদ্যালয়

কাট্টলী নুরুল হক চৌধুরী উচ্চ বিদ্যালয় বাংলাদেশের চট্টগ্রাম জেলায় অবস্থিত একটি মাধ্যমিক স্তরের শিক্ষাপ্রতিষ্ঠান। ঐতিহ্যবাহী এই শিক্ষাপ্রতিষ্ঠানটি ১৯৪১ সালে প্রতিষ্ঠিত হয়। কাট্টলী নুরুল হক চৌধুরী উচ্চ বিদ্যালয়টি চট্টগ্রাম বিভাগের চট্টগ্রাম জেলার আকবরশাহ থানার কর্ণেলহাট এলাকায় অবস্থিত। চট্টগ্রামের কাট্টলী গ্রামের জমিদার হাসেম-নাজির পরিবারের পৃষ্ঠপোষকতায় কিছু দাতব্য জমি নিয়ে ১৯০৯ সালে কাট্টলী মাধ্যমিক ইংলিশ স্কুল ও ১৯২৬ সালে হাসেম নাজির দাতব্য চিকিৎসালয় প্রতিষ্ঠিত হয়। কাট্টলী মাধ্যমিক ইংলিশ স্কুলকে উচ্চ মাধ্যমিক স্তরে উন্নিত করতে এবং কলকাতা বিশ্ববিদ্যালয়ের অধিভুক্তি অর্জনের জন্য স্বনামধন্য শিক্ষাবিদ মৌলভী তমিজুর রহমান ও তৎকালীন কাট্টলী ইউনিয়ন পরিষদের চেয়ারম্যান ছিদ্দিক চৌধুরী ১৯৪১ সালে কলকাতায় হাসেম-নাজির পরিবারের নিকট আত্নিয় নুরুল হক চৌধুরীর সঙ্গে সাক্ষাৎ করে সহযোগিতা কামনা করেন। নুরুল হক চৌধুরী কলকাতার তৎকালীন উপাচার্য স্যার আশুতোষ মুখোপাধ্যায় এর নিকট উক্ত স্কুলটিকে কলকাতা বিশ্ববিদ্যালয়ে অধিভুক্ত করার আবেদন করলে তিনি এ ব্যাপারে নানা সরকারি দীর্ঘমেয়াদী সরকারি প্রক্রিয়ার কথা ব্যক্ত করেন। যেহেতু নুরুল হক চৌধুরী তৎকালীন বঙ্গিয় আইন পরিষদের সদস্য, কলকাতা বিশ্ববিদ্যালয়ের সিনেট সদস্য ও আইন বিভাগের অধ্যাপক এবং কলকাতা উচ্চ আদালতের আইনজীবী হিসেবে সকলের নিকট পরিচিত ছিলেন, স্যার আশুতোষ মুখোপাধ্যায়, নুরুল হক চৌধুরীর নামে স্কুলের নামকরণ হলে, উক্ত প্রক্রিয়া ছাড়াই অধিভুক্তি দেয়া যাবে বলে মত প্রকাশ করেন। তাই স্কুলটিকে ১৯৪১ সালে কাট্টলী নুরুল হক চৌধুরী হাই ইংলিশ স্কুল নামে নামকরণ করা হয় এবং কলকাতা বিশ্ববিদ্যালয়ের অধিভুক্তি প্রদান করা হয়। এ সময় নুরুল হক চৌধুরী উক্ত স্কুলটির নতুন অবকাঠামো নির্মাণের জন্য মৌলভী তমিজুর রহমানকে নগদ অর্থ প্রদান করেন। বিদ্যালয়টি ৩.১২ একর জমির উপর অবস্থিত। এতে নব নির্মিত ৫ তলা বিশিষ্ট একাডেমিক ৬ষ্ঠ থেকে ১০ম শ্রেণী পর্যন্ত মোট ১৬টি সেকশনে ১০৩০ জন ছাত্র-ছাত্রী অধ্যয়নরত আছে। বিদ্যালয়ে বিজ্ঞান, ব্যবসায় শিক্ষা ও মানবিক শাখা চালু আছে। অভিজ্ঞ ও যোগ্যতাসম্পন্ন ২৮ জন শিক্ষক-শিক্ষিকা কর্মরত আছেন। বিদ্যালয়ে ২টি মাল্টিমিডিয়া ক্লাসরুম, ২টি আধুনিক কম্পিউটার ল্যাব, পদার্থ বিজ্ঞান, রসায়ন ও জীব বিজ্ঞানের জন্য পৃথক পরিক্ষাগার ও একটি সমৃদ্ধ পাঠাগার আছে। তাছাড়া অফিসের কাজে সহযোগীতার জন্য ৩ জন অফিস সহকারী, ১ জন লাইব্রেরিয়ান ও ৯জন চতুর্থ কর্মচারী নিয়োজিত আছে। জহুর আহমদ চৌধুরী - রাজনীতিবিদ, মুক্তিযুদ্ধের সংগঠক; প্রফেসর ড. ইফতেখার উদ্দিন চৌধুরী - উপাচার্য, চট্টগ্রাম বিশ্ববিদ্যালয়। স্মৃতির অঙ্গনে। সাগরিকা প্রিন্টার্স, আন্দরকিল্লা, চট্টগ্রাম: কাট্টলী নুরুল হক চৌধুরী উচ্চ বিদ্যালয় প্রাক্তন ছাত্র-ছাত্রী পুনর্মিলনী পরিষদ। ডিসেম্বর ২০১৮। পৃষ্ঠা ৩১, ৩২।  "চৌধুরী, জহুর আহমদ"। বাংলাপিডিয়া (এশিয়াটিক সোসাইটি অব বাংলাদেশ)। সংগ্রহের তারিখ ২ অক্টোবর ২০১৫।  "কাট্টলী নুরুল হক চৌধুরী উচ্চবিদ্যালয়ে সংবর্ধনা"। দৈনিক আজাদী। ২২ জুন ২০১৫। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৫।  "কাট্টলী নুরুল হক চৌধুরী উচ্চ বিদ্যালয়ে সংবর্ধিত উপাচার্য ড. ইফতেখার"। দৈনিক পূর্বকোণ। ১৮ জুন ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৫।  কাট্টলী নুরুল হক চৌধুরী উচ্চ বিদ্যালয় ওয়েব্যাক মেশিনে আর্কাইভকৃত ৯ সেপ্টেম্বর ২০১৫ তারিখে - অফিসিয়াল ওয়েব সাইট।
কুণ্ডেশ্বরী বিদ্যাপীঠ

কুণ্ডেশ্বরী বিদ্যাপীঠ বাংলাদেশের চট্টগ্রাম জেলায় অবস্থিত একটি আবাসিক বিদ্যায়তন। বাবু নূতন চন্দ্র সিংহ এই বিদ্যালয়টি প্রতিষ্ঠা করেছিলেন এবং ১৯৭১ সালের স্বাধীনতা যুদ্ধকালীন সময় তাকে এখানে হত্যা করার সাথে সাথে এই প্রতিষ্ঠানটিতেও ব্যাপক লুটতরাজ চালানো হয়। তখন রাউজান থানায় কোন বিদ্যালয় ছিল না বলে নিজের মেয়েকে লেখাপড়া শেখাতে পারেননি, ফলে বাবু নূতন চন্দ্র সিংহের মনে ভারী কষ্ট ছিল; তাই মেয়েদের লেখাপড়ার সুযোগ করে দেয়ার জন্য আবাসিক সুবিধাসহ তিনি কুণ্ডেশ্বরী বিদ্যাপীঠ গড়ে তুলেছিলেন। এখানে শিক্ষার্থীরা ১ম শ্রেণী থেকে স্নাতক পর্যন্ত আবাসিক ব্যবস্থাপনায় শিক্ষা গ্রহণ করে থাকে। প্রতিষ্ঠানটিতে নিজস্ব ডাকঘর, সরাসরি টেলিফোন যোগাযোগ, পানির পাম্প, জেনারেটর, বাস ইত্যাদির ব্যবস্থা রয়েছে। "মৃত্যুর আরও কাছে সাকা"। দৈনিক আমাদের সময়। ৩১ জুলাই ২০১৫। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৫।  বাংলাদেশের স্বাধীনতা যুদ্ধ : দলিলপত্র (অষ্টম খন্ড) - গণহত্যা, শরনার্থী শিবির ও প্রাসঙ্গিক ঘটনা; পৃষ্ঠা নং: ৪৬৫।
মেহবুব খান

মেহবুব খান (৯ সেপ্টেম্বর ১৯০৭ - ২৮ মে ১৯৬৪) ছিলেন একজন প্রখ্যাত ভারতীয় চলচ্চিত্র পরিচালক ও প্রযেজক। তিনি মাদার ইন্ডিয়া চলচ্চিত্রের জন্য বিশেষভাবে খ্যাতি অর্জন করেছিলেন। মাদার ইন্ডিয়া সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন ইন্টারনেট মুভি ডেটাবেজে মেহবুব খান (ইংরেজি) মেহবুব খান@SPICE মেহবুব খান প্রোফাইল - cineplot.com ওয়েবসাইট
রবীন্দ্র পুষ্পকুমারা

কারুপ্পিয়াহায়েগ রবীন্দ্র পুষ্পকুমারা (সিংহলি: රවීන්ද්‍ර පුෂ්පකුමාර, তামিল: ரவீந்திர புஸ்பகுமார்; জন্ম: ২১ জুলাই, ১৯৭৫) পানাদুরা এলাকায় জন্মগ্রহণকারী তামিল-সিংহলী মিশ্র বংশোদ্ভূত সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন। দলে তিনি মূলতঃ মিডিয়াম-ফাস্ট বোলার। এছাড়াও ডানহাতে ব্যাটিংয়ে পারদর্শিতা দেখিয়েছেন ‘পুষ্পে’ ডাকনামে পরিচিত রবীন্দ্র পুষ্পকুমারা। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন তিনি। শ্রীলঙ্কার অনূর্ধ্ব-১৯ দলের পক্ষে প্রারম্ভিক সফলতা লাভের পর শ্রীলঙ্কার টেস্ট দলের সদস্য মনোনীত হন সেন্ট জন্স কলেজের সাবেক ছাত্র পুষ্পকুমারা। আগস্ট, ১৯৯৪ সালে পাকিস্তানের বিপক্ষে তার বোলিং বেশ সাড়া জাগিয়েছিল। কিন্তু পেস বোলিংয়ে ধারাবাহিকতা না থাকায় দলের নিয়মিত সদস্য হতে পারেননি। ১৯৯৪-৯৫ মৌসুমে হারারেতে অনুষ্ঠিত টেস্টে স্বাগতিক জিম্বাবুয়ে দলের বিপক্ষে নিজস্ব সেরা ৭/১১৬ লাভ করেন। তার আগ্রাসী বোলিংয়ে কারণে তিনি ‘ওয়াইল্ড জনি’ ডাকনামে পরিচিতি পেয়েছেন। "St. John's vs Royal Panadura clash will be interesting"। ১৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০১৫।  উপুল চন্দনা রমেশ কালুবিতরাণা শ্রীলঙ্কা জাতীয় ক্রিকেট দল ইএসপিএনক্রিকইনফোতে রবীন্দ্র পুষ্পকুমারা (ইংরেজি) ক্রিকেটআর্কাইভে রবীন্দ্র পুষ্পকুমারা (সদস্যতা প্রয়োজনীয়) (ইংরেজি) টেমপ্লেট:SriLanka-cricket-bio-1970s-stub
আরাম শাহ

আরাম শাহ (আনুমানিক শাসনকাল ১২১০ - ১২১১) ছিলেন দিল্লির মামলুক সালতানাতের দ্বিতীয় সুলতান। কুতুবউদ্দিন আইবেকের সাথে আরাম শাহর সম্পর্ক নিয়ে ভিন্নমত রয়েছে। কারো কারো মতে তিনি আইবেকের ছেলে। কিন্তু মিনহাজ-ই-সিরাজ লিখেছেন যে কুতুবউদ্দিনের তিন মেয়ে ছিল। আবুল ফজল ইবনে মুবারাক বলে তিনি কুতুবউদ্দিনের ভাই ছিলেন। একটি আধুনিক মতানুযায়ী কুতুবউদ্দিনের সাথে তার কোনো সম্পর্ক ছিল না কিন্তু তিনি উপস্থিত থাকায় তাকে উত্তরসুরি নিয়োগ করা হয়। সালতানাতের উত্তরসুরি নিয়োগের কোনো নির্দিষ্ট নিয়ম ছিল না। আরাম শাহ লাহোরে তুর্কি আমিরদের দ্বারা নির্বাচিত হন। আরাম শাহ সাম্রাজ্য পরিচালনায় অদক্ষ ছিলেন। চিলাহগনিরা তার বিরুদ্ধে ষড়যন্ত্র করে এবং বাদাউনের তৎকালীন গভর্নর শামসউদ্দিন ইলতুতমিশকে আরাম শাহর বিরুদ্ধে আমন্ত্রণ জানায়। ইলতুতমিশ তাদের আহ্বানে সাড়া দেন। ১২১১ খ্রিষ্টাব্দে দিল্লির নিকটে বাগ-ই জুদ নামক স্থানে তিনি আরাম শাহকে পরাজিত করেন। আরাম শাহর শেষপর্যন্ত কী হয়েছিল তা স্পষ্টভাবে জানা যায়নি। Ashirbadi Lal Srivastava (১৯৬৬)। The Sultanate of Delhi, 711-1526 A.D.। Shiva Lal Agarwala। পৃষ্ঠা 92–93।  Peter Jackson, The Delhi Sultanate: A Political and Military History, (Cambridge University Press, 1999), 29. C.E. Bosworth, The New Islamic Dynasties, (Columbia University Press, 1996), 300. Chandra, Satish (২০০৪)। Medieval India: From Sultanat to the Mughals-Delhi Sultanat (1206-1526) - Part One (ইংরেজি ভাষায়)। Har-Anand Publications। পৃষ্ঠা 39। আইএসবিএন 978-81-241-1064-5।  K. A. Nizami (১৯৭০)। "The Early Turkish Sultans of Delhi"। A Comprehensive History of India: The Delhi Sultanat (A.D. 1206-1526), ed. by Mohammad Habib and Khaliq Ahmad Nizami (ইংরেজি ভাষায়)। People's Publishing House।  Peter Jackson, The Delhi Sultanate: A Political and Military History, 29. মামলুক সালতানাত (দিল্লি) দিল্লি সালতানাত India Through the Ages ওয়েব্যাক মেশিনে আর্কাইভকৃত ১৩ মার্চ ২০০৬ তারিখে The Slave Dynasty
রুকনউদ্দিন ফিরোজ

রুকনউদ্দিন ফিরোজ ছিলেন দিল্লির মামলুক সালতানাতের চতুর্থ সুলতান। তিনি মাত্র সাত মাস শাসন করেছেন। এছাড়া তিনি বাদাউনের গভর্নর ছিলেন। তিনি শামসউদ্দিন ইলতুতমিশের ছেলে ছিলেন। তবে তিনি সঙ্গীতে মগ্ন থাকতেন। এসব কারণে তার মা শাহ তুরকান সকল ক্ষমতা কুক্ষিগত করেন। তিনি স্বৈরাচারী শাসন চালিয়েছিলেন। অযোগ্য হওয়ায় শেষপর্যন্ত রুকনউদ্দিন ফিরোজকে ১২৩৬ খ্রিষ্টাব্দের নভেম্বর হত্যা করা হয়। মামলুক সালতানাত (দিল্লি) দিল্লি সালতানাত Sen, Sailendra (২০১৩)। A Textbook of Medieval Indian History। Primus Books। পৃষ্ঠা 74–76। আইএসবিএন 978-9-38060-734-4।  >Satish Chandra (২০০৭)। History of Medieval India। Orient Longman। পৃষ্ঠা 100।  India Through the Ages ওয়েব্যাক মেশিনে আর্কাইভকৃত ১৩ মার্চ ২০০৬ তারিখে The Slave Dynasty
বিরোধীদলীয় নেতা (বাংলাদেশ)

বিরোধীদলীয় নেতা হলো বাংলাদেশের আইনসভা জাতীয় সংসদের বিরোধী দলের নেতৃত্বদানকারী ব্যক্তি। বিরোধীদলীয় নেতা সাধারণত জাতীয় সংসদের দ্বিতীয় বৃহত্তম রাজনৈতিক দল, যা সরকারি দলের পরেই জাতীয় সংসদের সংখ্যাগরিষ্ঠ, সেই বৃহত্তম দলের নেতা। বাংলাদেশের প্রথম জাতীয় সংসদে কোন বিরোধী দলীয় নেতা ছিলেন না। দ্বিতীয় সংসদে এসে প্রথম বিরোধী দলীয় নেতা নির্বাচন করা হয় এবং জাতীয় সংসদের প্রথম বিরোধী দলীয় নেতা ছিলেন আসাদুজ্জামান খান। বিরোধীদলীয় নেতার পদটি সরকারের মন্ত্রিপরিষদের একজন পূর্ণ মন্ত্রীর সমান পদমর্যাদার অধিকারী। বাংলাদেশের জাতীয় সংসদের প্রথম ও যষ্ঠ মেয়াদে কোন বিরোধীদলীয় নেতা ছিলেন না। দ্বিতীয় থেকে দ্বাদশ জাতীয় সংসদের বিরোধীদলীয় নেতাদের তালিকা উপস্থাপন করা হয়েছে: সংসদ নেতা (বাংলাদেশ)
ব্রায়ান মার্ফি

ব্রায়ান অ্যান্ড্রু মার্ফি (ইংরেজি: Brian Murphy; জন্ম: ১ ডিসেম্বর, ১৯৭৬) সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন। এছাড়াও দলকে আন্তর্জাতিক ক্রিকেটে নেতৃত্ব দিয়েছেন। ডানহাতে ব্যাটিংয়ের পাশাপাশি লেগ ব্রেক গুগলিতে পারদর্শী ছিলেন ব্রায়ান মার্ফি। ঘরোয়া প্রথম-শ্রেণীর ক্রিকেটে ম্যাশোনাল্যান্ড এবং ওয়েস্টার্ন প্রভিন্সের পক্ষে খেলেছেন। সমগ্র খেলোয়াড়ী জীবনে ১১ টেস্ট ও ৩১টি একদিনের আন্তর্জাতিকে জিম্বাবুয়ে দলের প্রতিনিধিত্ব করেন। ২০০১ সালে সাবেক অধিনায়ক হিথ স্ট্রিকের পরিবর্তে তাকে দলের অধিনায়কত্ব প্রদান করা হয়। কিন্তু চারটি ওডিআই ও একটিমাত্র টেস্টে অধিনায়কের দায়িত্ব পালনের পর হাতে গুরুতর আঘাত পেলে তাকে দলের বাইরে অবস্থান করতে হয়েছে। ফলশ্রুতিতে দলের হাল ধরেন স্টুয়ার্ট কার্লাইল। আরোগ্য লাভের পর আন্তর্জাতিক ক্রিকেটে ফিরে আসেন ও ২০০৩ সালের ক্রিকেট বিশ্বকাপে অংশ নেন। আন্তর্জাতিক ক্রিকেট থেকে অবসর নিয়ে ইংল্যান্ডের ক্লাব ক্রিকেটে চুক্তিবদ্ধ হন ও জিম্বাবুয়ে ত্যাগ করেন। এছাড়াও, দক্ষিণ আফ্রিকায় কেপটাউন বিশ্ববিদ্যালয় দলের প্রশিক্ষকের দায়িত্ব পালন করেছেন। বর্তমানে তিনি ইস্ট অ্যাংলিয়ান প্রিমিয়ার ক্রিকেট লীগে সোয়ার্ডেস্টন ক্রিকেট ক্লাবে প্রশিক্ষকের দায়িত্বে রয়েছেন। "Cricinfo – Brown eyes Zimbabwe Test return"। Cricinfo। সংগ্রহের তারিখ ৮ ফেব্রুয়ারি ২০০৮।  হিথ স্ট্রিক জিম্বাবুয়ে জাতীয় ক্রিকেট দল জিম্বাবুয়ে জাতীয় ক্রিকেট দলের অধিনায়কদের তালিকা ইএসপিএনক্রিকইনফোতে ব্রায়ান মার্ফি (ইংরেজি) ক্রিকেটআর্কাইভে ব্রায়ান মার্ফি (সদস্যতা প্রয়োজনীয়) (ইংরেজি) http://swardeston.play-cricket.com/profile/statistics.asp?id=85765[স্থায়ীভাবে অকার্যকর সংযোগ] http://www.brmtaylor.com/news-142.html
ঢেপা নদী

ঢেপা নদী বাংলাদেশের উত্তরের জেলা দিনাজপুরে প্রবাহিত একটি আঞ্চলিক নদী। বাংলাদেশ পানি উন্নয়ন বোর্ড বা "পাউবো" কর্তৃক ঢেপা নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫০। দিনাজপুর জেলার বীরগঞ্জ উপজেলা'র নিজপাড়া ও পাল্টাপুর ইউনিয়ন এর উত্তর-পূর্ব সীমান্তবর্তী শম্ভুগাঁও গ্রামে আত্রাই নদীর পশ্চিম পাড় (অক্ষাংশ ২৫°৫৩'৪৩" উত্তর; দ্রাঘিমাংশ ৮৮°৪৩'২৪" পূর্ব) হতে শাখানদী হিসেবে ঢেপা নদীর উৎপত্তি। উৎপত্তিস্থল থেকে পূর্বদিকে কিছুদূর অগ্রসর হওয়ার পর বীরগঞ্জ পৌরএলাকার সন্নিকটে (অক্ষাংশ ২৫°৫১'৫৭" উত্তর; দ্রাঘিমাংশ ৮৮°৩৯'৫২" পূর্ব) ছোট ঢেপা নদী-এর জলস্রোত বুকে ধারণ করেছে। ঢেপা ও ছোট ঢেপার মিলনস্থলে পানি উন্নয়ন বোর্ড কর্তৃক সুইসগেট নির্মাণ করা হয়েছে। ফলে উক্তস্থানে কৃত্রিম হ্রদের সৃষ্টি হয়েছে। যা মৎস অভয়ারণ্য হিসেবে পরিচিত। বীরগঞ্জ পৌরএলাকার কোলঘেঁষে প্রবাহিত হওয়ার পর ঢেপা নদী দক্ষিণ দিকে প্রবাহিত হয়ে দিনাজপুর সদরের পৌরএলাকার নিকটবর্তী রাজাপোড়া ঘাট নামক স্থানে (অক্ষাংশ ২৫°৩৮'৪৪" উত্তর; দ্রাঘিমাংশ ৮৮°৩৭'১৪" পূর্ব) পুনর্ভবা নদীতে পতিত হয়েছে। নদীটির দৈর্ঘ্য ৪০ কিলোমিটার বা ২৫ মাইল। টেরাকোটার সৌন্দর্যমণ্ডিত কান্তজিউ মন্দির বা নদীর তীরে কান্তনগরে অবস্থিত। বাংলাদেশের নদীর তালিকা বাংলাদেশের বড় নদীসমূহ মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পশ্চিমাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১১৯-১২০। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২১৪। "সংরক্ষণাগারভুক্ত অনুলিপি"। ২৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৫।
নাগর নদী

নাগর নদী বা নাগর আপার নদী বাংলাদেশ-ভারতের একটি আন্তঃসীমান্ত নদী। এটি ভারতের পশ্চিমবঙ্গের উত্তর দিনাজপুর জেলা এবং বাংলাদেশের উত্তর-পশ্চিমাঞ্চলের পঞ্চগড় এবং ঠাকুরগাঁও জেলার একটি নদী। বাংলাদেশ পানি উন্নয়ন বোর্ড বা "পাউবো" কর্তৃক নাগর আপার নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৬৫। নাগর নদী ভারতে উৎপন্ন হয়ে পঞ্চগড় জেলা দিয়ে বাংলাদেশে প্রবেশ করেছে। পঞ্চগড় জেলার আটোয়ারী উপজেলা হয়ে বালিয়াডাঙ্গী উপজেলায় প্রবেশ করে ঠাকুরগাঁও জেলার পশ্চিম সীমান্ত দিয়ে প্রবাহিত হয়ে অবশেষে হরিপুর উপজেলা হয়ে পুনরায় ভারতে প্রবেশ করেছে। তীরনই নদী এবং নোনা নদী, যমুনা খাল ও জালুই খাল নামে কিছু উল্লেখযোগ্য খালের সঙ্গে নাগর নদীর সংযোগ রয়েছে। নদীটির গতিপথ অধিকাংশ সময়ই ভারত-বাংলাদেশের সীমানা নির্দেশ করেছে। বাংলাদেশ অংশে এর দৈর্ঘ্য প্রায় ১২৫ কিমি। কিছুটা আকস্মিক বন্যা প্রবণতা রয়েছে, তবে তেমন একটা ক্ষয়-ক্ষতি করে না। শুষ্ক মৌসুমে পানি থাকে না, তবে কৃষকরা বর্ষা মৌসুমের পানিকে বাঁধ দিয়ে আটকে রেখে সেচের জন্য ব্যবহার করে থাকে। নাগর নদী তার বাম দিকের প্রবাহে যেসব উপনদী নিয়েছে সেগুলো হচ্ছে পেটকি, আমনদামন, তীরনই, নোনা, গন্দর, কাছ এবং কুলিক নদী। নাগর নদী তার ডানদিকে যেসব নদী থেকে প্রবাহ গ্রহণ করেছে সেগুলো হচ্ছে রতুয়া, দোলঞ্চা, সেরয়ানী নদী। বাংলাদেশের নদীর তালিকা বাংলাদেশের বড় নদীসমূহ পশ্চিমবঙ্গের নদীর তালিকা "আন্তঃসীমান্ত_নদী"। বাংলাপিডিয়া। ১৬ জুন ২০১৪। সংগ্রহের তারিখ ১৬ জুন ২০১৪।  মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পশ্চিমাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১৩১-১৩২। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "সংরক্ষণাগারভুক্ত অনুলিপি"। ২৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৯।  http://bn.banglapedia.org/index.php?title=নাগর_নদী উইকিমিডিয়া কমন্সে নাগর নদী সংক্রান্ত মিডিয়া রয়েছে।
তীরনই নদী

তীরনই নদী বাংলাদেশ ভারতের মধ্য দিয়ে প্রবাহিত আন্তঃনদী নাগর নদীর একটি শাখানদী। নদীটির দৈর্ঘ্য ৪৪ কিলোমিটার, প্রস্থ ৩০ মিটার এবং গভীরতা ৪ মিটার। নদী অববাহিকার আয়তন ৯০ বর্গকিলোমিটার। নদীটিতে সারাবছরই পানিপ্রবাহ থাকে। এই নদীটি জোয়ারভাটার প্রভাবমুক্ত। বাংলাদেশ পানি উন্নয়ন বোর্ড বা "পাউবো" কর্তৃক তীরনই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৪। তীরনই নদী বাংলাদেশের পঞ্চগড় জেলার আটোয়ারী উপজেলার আলোয়া খোয়া ইউনিয়নের সীমান্ত এলাকার নিম্নাঞ্চল থেকে উৎপন্ন হয়ে ঠাকুরগাঁও জেলার বালিয়াডাঙ্গী উপজেলা অতিক্রম করে রানীশংকাইল উপজেলার কাশিপুর ইউনিয়ন অবধি প্রবাহিত হয়ে নাগর নদীতে পতিত হয়েছে। নদীটির দৈর্ঘ্য ৪২ কিলোমিটার। এই নদীতে পানির প্রবাহ সারাবছর পরিদৃষ্ট হলেও শুষ্ক মৌসুমে পানির প্রবাহ আশঙ্কাজনকভাবে হ্রাস পায়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে। বাংলাদেশের নদীর তালিকা বাংলাদেশের বড় নদীসমূহ "সংরক্ষণাগারভুক্ত অনুলিপি"। ২৭ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২২৩, আইএসবিএন ৯৭৮-৯৮৪-৮৯৪৫-১৭-৯। মানিক মোহাম্মদ রাজ্জাক (ফেব্রুয়ারি ২০১৫)। "উত্তর-পশ্চিমাঞ্চলের নদী"। বাংলাদেশের নদনদী: বর্তমান গতিপ্রকৃতি (প্রথম সংস্করণ)। ঢাকা: কথাপ্রকাশ। পৃষ্ঠা ১২৪। আইএসবিএন 984-70120-0436-4।  |সংগ্রহের-তারিখ= এর |ইউআরএল= প্রয়োজন (সাহায্য)উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "সংরক্ষণাগারভুক্ত অনুলিপি"। ২৯ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০১৯।
গলঘেসিয়া নদী

গলঘেসিয়া নদী বা গুতিয়াখালি নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ২২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গলঘেসিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৬। এটি সাতক্ষীরা জেলার আশাশুনি, কালীগঞ্জ ও শ্যামনগর উপজেলার মধ্য দিয়ে প্রবাহিত হয়েছে। এই নদীর তীরে ঐতিহ্যবাহী মহিষকুড় হাট অবস্থিত। গলঘেসিয়া নদীটি সাতক্ষীরা জেলার আশাশুনি উপজেলার আশাশুনি ইউনিয়নে প্রবহমান সাপমারা-হাবড়া (খুটিকখালি) নদী হতে উৎপত্তি লাভ করেছে। অতঃপর এর একই জেলার একই উপজেলার প্রতাপনগর ইউনিয়ন পর্যন্ত প্রবাহিত হয়ে খোলপেটুয়া নদীতে পতিত হয়েছে। নদীটির কোনো শাখা-প্রশাখা নেই। এটি খুবই অপ্রশস্ত একটি নদী। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৩৩-৩৪। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
মরিচ্চাপ-লবঙ্গবতী নদী

মরিচ্চাপ-লবঙ্গবতী নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ১০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মরিচ্চাপ-লবঙ্গবতী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৭৫। মরিচ্চাপ-লবঙ্গবতী নদীটি সাতক্ষীরা জেলার সাতক্ষীরা সদর উপজেলার ভোমরা ইউনিয়ন এলাকায় প্রবহমান ইছামতি নদী হতে উৎপত্তি লাভ করেছে। অতঃপর এই নদীর জলধারা একই জেলার সাতক্ষীরা সদর উপজেলা এবং দেবহাটা উপজেলার সীমান্ত ঘেঁষে আশাশুনি উপজেলার বুদ্ধহাটা ইউনিয়ন পর্যন্ত প্রবাহিত হয়ে খোলপেটুয়া নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত। মানিকখালি নামক স্থানে এটি বেতনা নদীর সাথে মিলিত হয়ে খোলপেটুয়া নদী নাম ধারণ করেছে। মরিচ্চাপ নদীর সংগে প্রাণসায়র খালের সংযোগ রয়েছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৬৬। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "সংরক্ষণাগারভুক্ত অনুলিপি"। ১৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৯।
প্রাণসায়র নদী

প্রাণসায়র নদী বা প্রাণসায়র খাল বাংলাদেশের সাতক্ষীরা জেলার উপর দিয়ে প্রবাহিত একটি ঐতিহাসিক খাল। খননকালে খালটি ১৩ কিলোমিটার দীর্ঘ এবং ২০০ ফুট প্রশস্ত ছিলো। নদীটি এল্লার চর নামক স্থানে মরিচ্চাপ নদী থেকে খনন করে সাতক্ষীরা পৌরসভার ওপর দিয়ে উত্তর দিকে নৌখালি খালের সাথে স্নযুক্ত। ১৮৬৫ সালে ব্রিটিশ আমলে সাতক্ষীরার বিখ্যাত জমিদার প্রাণনাথ রায়চৌধুরী এল্লারচর নামক স্থানে একটি খাল খনন করেন যা সাতক্ষীরা সদরের উপর দিয়ে প্রবাহিত হচ্ছে। খালটি মরিচ্চাপ নদী এবং নৌখারি খালকে সংযুক্ত করেছে। http://www.dhakatimes24.com/2015/02/14/53992/অস্তিত্ব-সঙ্কটে-সাতক্ষীরার-প্রাণসায়র-খাল ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৫৯, আইএসবিএন ৯৭৮-৯৮৪-৮৯৪৫-১৭-৯। http://www.satkhira.gov.bd/node/867443নদ-নদী-সমূহ[স্থায়ীভাবে অকার্যকর সংযোগ]